Ireland Utara

Ireland Utara (bahasa Inggeris: Northern Ireland, bahasa Ireland: Tuaisceart Éireann) merupakan sebuah negeri di United Kingdom. Ia terletak di pulau Ireland dan bersempadan dengan Republik Ireland.

Di Ireland Utara terdapat enam dari sembilan kaunti yang wujud daripada Provinsi Ulster yang bersejarah. Ireland Utara terbentuk sebagai sebahagian daripada Kesatuan Kerajaan Great Britain dan Ireland Utara pada tanggal 3 Mei 1921 berdasarkan Undang-Undang Pemerintah Ireland 1920,Statutory Rules & Orders published by authority, 1921 (No. 533); Additional source for 3 May 1921 date: Alvin Jackson, Home Rule – An Irish History, Oxford University Press, 2004, hal. 198. meskipun asas perlembagaan ada pada Undang-Undang Penyatuan 1800 antara UK dengan Ireland. Selama lebih daripada 50 tahun, Ireland Utara memiliki kerajaan dan parlimen sendiri yang ternyahevolusi. Lembaga-lembaga ini digantung sementara pada 1972 dan dihapuskan pada 1973. Usaha-usaha yang untuk meletakkan kembali prinsip berkerajaan sendiri pada akhirnya menghasilkan Undang-Undang Ireland Utara 1998 yang mengamanatkan pembentukan Eksekutif Ireland Utara dan Majlis Ireland Utara. Majlis ini bekerja menurut prinsip demokrasi konsosiasional yang memerlukan sokongan antara masyarakat.

Ireland Utara selama beberapa tahun menjadi tempat pergaduhan dan konflik etnopolitik yang getir akibat pemisahan antara kaum nasionalis, bermajoriti Katolik Rom dengan kaum prokesatuan bermajoriti Protestan yang pernah menjadi keyakinan yang lazim. Kaum prokesatuan inginkan Ireland Utara tetap menjadi sebahagian daripada UK,Standing up for Northern Ireland  www.uup.org. Diakses pada tanggal 2 Ogos 2008. sementara kaum nasionalis ingin agar Ireland Utara bersatu dengan bahagian lain Pulau Ireland sebagai sebuah negara Ireland yang utuh secara geopolitik dan bebas daripada kekuasaan British.Richard Jenkin, 1997, Rethinking ethnicity: arguments and explorations, SAGE Publicatoins: London: "In Northern Ireland the objectives of contemporary nationalists are the reunification of Ireland and the removal of British government."Peter Dorey, 1995, British politics since 1945, Blackwell Publishers: Oxford: "Just as some Nationalists have been prepared to use violence in order to secure Irish reunification, so some Unionists have been prepared to use violence in order to oppose it." Sinn Fein. Dicapai pada 2 Ogos 2008.Policy Summaries: Constitutional Issues  SDLP. Retrieved 2 August 2008. Sejak ditandatanganinya Perjanjian Belfast pada tahun 1998, sebagian besar kelompok separa tentera yang terlibat dalam konflik etnopolitik telah menghentikan kempen ketenteraan mereka.

Oleh kerana sejarah yang unik, isu perlambangan, nama dan penjelasan tentang Ireland Utara adalah rumit seperti isu kewarganegaraan dan identiti diri. Secara umum, kaum prokesatuan memandang diri sebagai bangsa British sedangkan kaum nasionalis memandang diri sebagai berbangsa Ireland, meskipun kedua-dua identiti ini tidak selalu terpisah. Selain itu, banyak orang daripada kedua-dua golongan memandang mereka sebagai orang Ireland Utara.

 Demografi 
Penduduk Ireland Utara telah meningkat setiap tahun sejak 1978. Penduduk pada tahun 2011 ialah 1.8 juta orang, meningkat 7.5% berbanding dekad sebelumnya, yakni di bawah 1.7 juta pada 2001. Jumlah ini hanya bawah 3% daripada penduduk UK (62 juta orang) dan hanya lebih daripada 28% penduduk pulau Ireland (6.3 juta).

Penduduk Ireland Utara hampir keseluruhannya berkulit putih (98.2%). Pada 2011, 88.8% penduduk di Ireland Utara dilahirkan di situ, dengan 4.5% dilahirkan di tempat lain di United Kingdom, dan 2.9% dilahirkan di Republik Ireland. 4.3% dilahirkan di tempat lain; tiga kali ganda jumlahnya pada tahun 2001."NI migrant population triples in decade, says study". BBC News. 26 Jun 2014. Sebilangan besar daripada bayi-bayi ini dilahirkan di Eropah Timur. Kumpulan etnik bukan kulit putih terbesar ialah kaum Cina (6,300 orang) dan India (6,200 orang). Orang berkulit hitam daripada pelbagai keturunan terdiri daripada 0.2% daripada populasi 2011 dan orang yang terdiri daripada etnik campuran ialah 0.2%.

 Rujukan 

Kategori:United Kingdom

Kategori:Negara dan wilayah berbahasa Inggeris